sagorsarker/bangla-wikipedia huggingface dataset:
অ্যামান্ডা কুপার

অ্যামান্ডা ববি কুপার (জন্ম: ২২ অক্টোবর ১৯৯১) একজন মার্কিন পেশাদার মার্শাল আর্টসিস্ট। তিনি ইনভিক্টা ফাইটিং চ্যাম্পিয়নশিপ (ইনভিক্টা এফসি) এবং আল্টিমেট ফাইটিং চ্যাম্পিয়নশিপ (ইউএফসি)-তে স্ট্রওয়েট বিভাগে প্রতিদ্বন্দ্বিতা করতেন। বর্তমানে তিনি "লাইটস আউট চ্যাম্পিয়নশিপে" অংশগ্রহণ করে থাকেন।
কুপার ২০১৪ সালের ফেব্রুয়ারিতে কিং অব দ্য কেজে অংশগ্রহণের মাধ্যমে তার মিশ্র মার্শাল আর্টস ক্যারিয়ার শুরু করেন। উক্ত প্রতিযোগিতায় দ্বিতীয় পর্বে তিনি অ্যাম্বার সাবমিশনের মাধ্যমে ব্রিটানি ডুগাসকে পরাজিত করেন।
২০১৫ সালের সেপ্টেম্বরে কুপার ইনভিক্টা ফাইটিং চ্যাম্পিয়নশিপে অংশগ্রহণ করেন। সেখানে তিনি অ্যাস্পেন ল্যাডের কাছে হেরে যান।
২০১৬ সালের এপ্রিলে কুপারের র প্রতিযোগী হওয়ার কথা ঘোষণা করা হয়। তিনি বাছাই পর্বে "মেলনি জিউগজেস"কে হারিয়ে মূল পর্বে উত্তীর্ণ হন। কিন্তু ফাইনালে তিনি তাতিয়ানা সুয়ারেজের কাছে পরাজিত হন।
ইউএফসি ফাইট নাইট ৯৯-এ কুপার আনা এলমোজের মুখোমুখি হন। এ লড়াইয়ে তিনি আনঅ্যানিমাস ডিসিশনের মাধ্যমে জয় লাভ করেন।
২০১৭ সালের ২ ডিসেম্বর ইউএফসি ২১৮-এর খেলায় কুপার টিওএফ ২০ প্রতিযোগী অ্যাঞ্জেলা মাগাসার মুখোমুখি হন। লড়াইয়ের দ্বিতীয় পর্বে তিনি টিকেও'র মাধ্যমে অ্যাঞ্জেলাকে পরাজিত করেন। এটিই ছিল টিকেও'র মাধ্যমে কুপারের প্রথম জয়।
২০১৮ সালের ১২ মে ইউএফসি ২২৪-এর লড়াইয়ে কুপার ম্যাকেনজি ডার্নের মুখোমুখি হন। সে সময় স্ট্রওয়েট নন-টাইটেলে প্রতিযোগীদের ওজনের ঊর্ধ্বসীমা ১১৬ পাউন্ড থাকলেও ডার্নের ওজন ছিল ১২৩ পাউন্ড। ৭ পাউন্ড ওজন বেশি থাকায় ডার্নকে তার পার্সের ৩০% জরিমানা করা হয়। লড়াইয়ের প্রথম পর্বেই কুপার পরাজিত হন।
এরপর ২০১৮ সালের ১০ নভেম্বর ইউএফসি ফাইট নাইট ১৩৯-এ কুপার অ্যাশলে ইয়োডারের মুখোমুখি হন। এটিই ছিল ইউএফসিতে তার শেষ লড়াই। এতে তিনি স্প্লিট ডিসিশনের মাধ্যমে পরাজিত হন। পরবর্তীতে, ইউএফসি তার সাথে চুক্তি নবায়ন না করার সিদ্ধান্ত নেয়।
২০১৯ সালের ১৭ জুলাই কুপার ইনভিক্টা ফাইটিং চ্যাম্পিয়নশিপের সাথে চুক্তিবদ্ধ হন। এরপর ৭ সেপ্টেম্বর "লাইটস আউট চ্যাম্পিয়নশিপ ৫"-এ তিনি জেমি মিলানোভস্কির বিরুদ্ধে লড়াইয়ে নামেন এবং প্রথম রাউন্ডেই টিকেও'র মাধ্যমে জয়লাভ করেন।
আনোয়ার হোসেন চৌধুরী

আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল, বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য।
আনোয়ার হোসেন চৌধুরী বরিশাল জেলায় জন্মগ্রহণ করেন।
আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বরিশাল-৬ আসন থেকে সংসদ সদস্য নির্বাচিত হন।
আব্দুর রশিদ খান

আব্দুর রশিদ খান বাংলাদেশের বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য।
আব্দুর রশিদ খান বরিশাল জেলায় জন্মগ্রহণ করেন।
আব্দুর রশিদ খান বাংলাদেশ জাতীয়তাবাদী দলের সাবেক কেন্দ্রীয় সাংগঠনিক সম্পাদক। তিনি বিএনপি থেকে বাংলাদেশ আওয়ামী লীগে যোগ দিয়ে বহিষ্কৃৃত হয়ে বিকল্পধারা হয়ে আবার বাংলাদেশ জাতীয়তাবাদী দলে ফিরে আসেন।
পঞ্চম জাতীয় সংসদের বরিশাল-৬ আসনের সংসদ সদস্য সাবেক শিক্ষা প্রতিমন্ত্রী ইউনুস খানের মৃত্যুতে ১৯৯৪ সালের উপনির্বাচনে তিনি সংসদ সদস্য নির্বাচিত হয়েছিলেন।
১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে ও ২০০৮ সালের নবম জাতীয় সংসদ নির্বাচনে বিকল্পধারার প্রার্থী হিসেবে বরিশাল-৬ আসনে পরাজিত হয়েছিলেন।
লে মোন্দে লিবার্তায়ার

Samsh Tabrez
"লে মন্দে লিবার্তায়ার" ১৯৫৪ সালের অক্টোবরে মাসিক ম্যাগাজিন হিসাবে প্রথম প্রকাশিত হয়েছিল। "লে লিবার্তায়ার" নামে আরেকটি প্রকাশনা যা ১৮৯৫ সালে সেবাস্তিয়ান ফিউয়ার এবং লুইস মিশেল ফ্রান্সে চালু করেছিলেন। ৬ অক্টোবর ১৯৭৭ এ এটি সাপ্তাহিক হিসাবে পরিবর্তন করা হয়। ম্যাগাজিনটি নৈরাজ্যবাদী ফেডারেশন প্রকাশ করেছে। 
"লে মন্দে লিবার্তায়ার" আলজেরিয়ার যুদ্ধে ফ্রান্সের জড়িত থাকা সমর্থন করেনি।
পপি দেবী

পপি দেবী (poppy goddess) নামটি প্রায়ই একটি বৃহৎ নারী মূর্তিকাকে আখ্যায়িত করতে ব্যবহৃত হয়, যার ক্রিটের গাজিতে প্রাসাদোত্তর পর্যায়ের একটি মন্দিরে (স্যাংকচুয়ারি) (LM III, খ্রিস্টপূর্ব ১৪০০-১১০০ অব্দ) আবিষ্কৃত হয়। এটি এখন হেরাক্লিয়ন আর্কিওলজিকাল মিউজিয়ামে সংরক্ষিত রয়েছে। পোড়ামাটির মূর্তিকাটি তার মাথার উপর হাত দিয়ে ওপিয়াম পপি বা পোস্ত গাছের বীজ বা পোস্ত তুলে ধরেছেন, এবং মূর্তিকাটি একটি মিনোয়ান দেবীকে উপস্থাপন করে বলে মনে করা হয়।
এই সময়কালে, ক্রিট দ্বীপের উপর, বিশেষত দ্বীপটির শিল্পের উপর মাইসিনীয় প্রভাব প্রবল ছিল, যা দেখায় যে খ্রিস্টপূর্ব ১৪৫০ অব্দে মাইসিনীয় আক্রমণের পরে ক্রিট মাইসিনীয় জগতের একটি প্রদেশের চেয়েও কিছুটা বেশিতেই পরিণত হয়েছিল। মিনোয়ান মৃৎশিল্পের মূর্তিকাগুলি পূর্বের পর্যায়গুলোর মতই যথারীতি কেবল প্রাসাদ-মন্দিরসমূহেই (স্যাংকচুয়ারি) নয়, একই সাথে গণ-মন্দিরেও (স্যাংকচুয়ারি) পাওয়া গিয়েছিল। উত্থিত হস্তের এই দেবীর মাটির মূর্তিকাগুলো নসস, গৌর্নিয়া, মিরটসের দ্বি-কুঠারের (ডাবল এক্স) মন্দিরে (শ্রাইন), এবং গোরটিস এবং প্রিনিয়াসের মন্দিরেও (স্যাংকচুয়ারি) পাওয়া গেছে। মূর্তিকাগুলোর মাথায় বিভিন্ন ধর্মীয় চিহ্ন রয়েছে যেমন পবিত্রকরণের (কনসেক্রেশন) শিং, মুকুট বা টায়রা, পাখি এবং আফিম পপিগুলির বীজ বা পোস্তদানা। "পপি দেবী" হিসাবে জনপ্রিয় নারী মূর্তিকাটি সম্ভবত ঘুম বা মৃত্যুর আনয়নকারী দেবীর প্রতিনিধিত্ব করে।
গাজিতে পাওয়া মূর্তিকাগুলো মিনোয়ান ক্রিটে পূর্বে প্রস্তুতকৃত যেকোনও মূর্তিকার তুলনায় বড়, এবং এগুলো অত্যন্ত শৈলীকৃত উপায়ে পদ্ধতিতে উপস্থাপিত করা হয়। দেহগুলি অনমনীয়, স্কার্টগুলির সাধারণ মোচকাকৃতির, এবং অঙ্গভঙ্গি স্টেরিওটাইপ অনুসরণ করে উপস্থাপিত হয়েছে।
মূর্তিতাত্ত্বিক ব্যাখ্যাকারীরা অনুমান করেন যে, মূর্তিকাটির এভাবে হস্ত উত্তোলন করে দাঁড়ানো এবং দর্শনার্থীদের নিকট স্থির দৃষ্টিতে তাকানোর বিষয়টি নির্দেশ করে মূর্তিকাটি একজন দেবীর, আর এবং মুক্ত হস্তে বা খোলা হাতে উত্থিত হাত দেবীর এপিফ্যানি অঙ্গভঙ্গিকে (মানুষের কাছে দেবদেবীর প্রকাশের অঙ্গভঙ্গি) নির্দেশ করে। এটা সম্ভব যে দেবী এখানে অভিবাদন করছেন, বা আশীর্বাদ দিচ্ছেন, বা প্রার্থনা করছেন, আবার মূর্তিকাটি দেবীর মানব রূপে পৃথিবীতে উপস্থিত হবার প্রতীকও হতে পারে। 
গ্রেকো-রোমান পুরাণে মৃতদের উদ্দেশ্যে নৈবেদ্য হিসাবে পপি এর উল্লেখ করা হয়েছিল। রবার্ট গ্রেভস মনে করতেন, গ্রেকো-রোমান পুরাণে পপির চিত্রায়ন এবং ব্যবহারের একটি দ্বিতীয় অর্থ রয়েছে, যা উজ্জ্বল লাল (স্কারলেট) রং এর প্রতীকবাদ, এবং এটি মৃত্যু পর পুনরুত্থানের প্রতিশ্রুতিকে নির্দেশ করে, সেই সাথে দেবী দেমেতেরের প্রতীক ছিল পপি। থিওক্রিটাসের মতে, গ্রিকদের জন্য দেমেতের একজন পপি দেবী ছিলেন, যিনি দুই হাত দিয়ে ফসলের গোছা এবং পপি ধারণ করতেন ("Idyll" vii ১৫৭)।
কার্ল কেরেনি বলেন, পপি ক্রিটীয় কাল্টের সাথে সংযুক্ত ছিল, সেটা সনাতন গ্রিসের (ক্লাসিকাল গ্রিস) এলিউসিনীয় রহস্যবাদে প্রবাহিত হয়: "মনে হয় যে মহান মাতৃদেবী যিনি রিয়া ও দেমেতের নাম বহন করেন, তিনি তার ক্রিটীয় কাল্ট থেকে পপিকে এলিউসিসে নিয়ে এসেছিলেন, এবং এটি প্রায় নিশ্চিত যে ক্রিটীয় কাল্ট জগতে পপি থেকে আফিম তৈরি করা হত।"
ব্রিটিশ শ্রেণীবিদ এবং পণ্ডিত, জেন এলেন হ্যারিসনও মনে করেন, মূর্তিকার হাতে গুচ্ছকৃত পপি গাছ মিনোয়ান বা ক্রিটীয় "দেবদেবীর মা"-কে ইঙ্গিত করে।
ইউনুস খান (রাজনীতিবিদ)

ইউনুস খান বাংলাদেশের বরিশাল জেলার রাজনীতিবিদ, বরিশাল-৬ আসনের সংসদ সদস্য ও শিক্ষা মন্ত্রণালয়ের প্রতিমন্ত্রী ছিলেন।
ইউনুস খান বরিশাল জেলায় জন্মগ্রহণ করেন।
ইউনুস খান শিক্ষা মন্ত্রণালয়ের প্রতিমন্ত্রী ছিলেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বরিশাল-৬ আসন থেকে সংসদ সদস্য নির্বাচিত হয়েছিলেন।
টি এম সুন্দররাজন

টি এম সুন্দররাজন (১৯২২-২০১৩) ভারতের তামিল চলচ্চিত্র জগতের একজন নামকরা গায়ক ছিলেন। পঞ্চাশের দশকে কর্মজীবন শুরু করা সুন্দররাজন মনয়ঙ্গত সুব্রমণিয়ন বিশ্বনাথনের সুর করা প্রায় সাড়ে চারশো চলচ্চিত্রে গান গেয়েছেন ১৯৭০-এর দশক পর্যন্ত, তন্মধ্যে তামিল ছাড়াও তেলুগু, কন্নড় এবং মালয়ালম ভাষার চলচ্চিত্রও ছিলো তবে ওগুলো মনয়ঙ্গত সুব্রমণিয়ন বিশ্বনাথনের সুর করা ছিলোনা, তার সুর করা শুধু তামিল গান ছিলো। তামিল চলচ্চিত্র জগতের মহানায়ক শিবাজি গণেশন এবং এমজিআরের চলচ্চিত্রে সুন্দররাজন গান গাইতেন এবং জনপ্রিয়তা অর্জন করতেন। সুন্দররাজনের সহ-শিল্পী হিসেবে এল আর ঈশ্বরী, পি সুশীলা এবং এস জনকী থাকতেন যারাও খ্যাতিমান সঙ্গীত শিল্পী ছিলেন সেই আগেকার যুগের। তিনি দক্ষিণ ভারতের প্রায় সব ভাষায় গাইলেও মূলত তামিল ভাষার গানই বেশি গেয়েছেন।
তার পুরোনাম ছিলো তোগুলাবা মিনাচ্চি আইয়ানগর সুন্দররাজন, ১৯২২ সালে মাদুরাইতে জন্ম নেওয়া এই মহীয়ান শিল্পী ১৯৪৬ সালে ২৪ বছর বয়সে বিয়ে করেছিলেন সুমিত্রা নামের এক কিশোরীকে, এবং তাদের ছয় ছেলেমেয়ে ছিলো। ২০১৩ সালে ৯১ বছর বয়সে বার্ধ্যকজনিত কারণে পরলোক গমন করেন এই কালজয়ী কণ্ঠশিল্পী।
আবদুল কাহির আল জুরজানি

আবু বকর আবদুল কাহির ইবনে আবদুর রহমান ইবনে মুহাম্মাদ ইবনে আল জুরজানি (১০০৮-১০৭৮ বা ১০৮১ খ্রিঃ [৪০০ – ৪৭১ বা ৪৭৪ হিজরি]) যিনি "নাহুভি" (আরবি ব্যকরণবিদ) নামে পরিচিত। তিনি ছিলেন আরবি ভাষার ইরানি প্রখ্যাত ব্যকরণবিদ। যিনি সংক্ষিপ্ত ভাবে আল জুরজানি নামে অধিক পরিচিত।
আল জুরজানির নাম আবু বকর আবদুল কাহির, উপনাম আবুল বারাকাত। তার পিতার নাম ছিলো আবদুর রহমান ইবনে মুহাম্মাদ। আল জুরজানি তিনি তাবারিস্তানের অন্তর্গত জুরজানে জন্ম গ্রহণ করেন। তিনি তার জন্মস্থান জুরজানি নামে সারা বিশ্বে জনপ্রিয়তা লাভ করেন।
আবদুল কাহির আল জুরজানি তার জন্মস্থান জুরজানেই অবস্থান করে শুধুমাত্র বিখ্যাত আবু আলি ফারেসি ভাগিনা মুহাম্মাদ ইবনে হুসাইন আন নাহবী-র নিকট জ্ঞান অর্জন করেন।
আরবী ভাষার মৌলিক শাস্ত্রীয় গবেষণায় তিনি অপ্রতিদন্দ্বী ছিলেন। চিন্তার সূক্ষ্মতা, গবেষণার মৌলিকতা ও বিষয়ের গূঢ়মর্মতায় তিনি ছিলেন গবেষক। আরবি ভাষার অলংকার শাস্ত্র “ইলমুল মায়ানী” তে তার বিশেষ অবদান ছিলো। তিনি সর্বপ্রথম তিনি ইলমুল মায়ানির উল্লেখযোগ্য অংশ “মাজায” এর প্রকারভেদ আবিষ্কার করেন। আরবি ভাষাবিদ তাকে “ইলমুল বায়ান” এর আবিষ্কারক বলে আখ্যায়িত করেছেন। ধর্মীয় আকীদাতাগত ভাবে তিনি আহলে সুন্নাত ওয়াল জামাআতের আশআরী মতবাদ গ্রহণ করেছিলেন। আর মাযহাবগতভাবে ছিলেন শাফেয়ীর মতাবলম্বী।
তিনি বহু কিতাবাদী রচনা করেন। তন্মধ্যে উল্লেখ্যযোগ্য হল-
আল জুরজানি ৪৭১ মতান্তরে ৪৭৪ হিজরীতে পরোলোক গমন করেন।
মোকিম হোসাইন হাওলাদার

মোকিম হোসাইন হাওলাদার বাংলাদেশের ঝালকাঠি জেলার রাজনীতিবিদ, মুক্তিযুদ্ধা ও তৎকালীন বরিশাল-৬ (বাকেরগঞ্জ-৬) আসনের সাবেক সংসদ সদস্য।
মোকিম হোসাইন হাওলাদার বরিশালের ঝালকাঠি জেলার নলছিটি উপজেলার মোল্লারহাট ইউনিয়নে জন্মগ্রহণ করেন।
মোকিম হোসাইন হাওলাদার মুক্তিযুদ্ধের সংগঠক ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরিশাল-৬ (বাকেরগঞ্জ-৬) আসন থেকে সংসদ সদস্য নির্বাচিত হন। তিনি মৃত্যুবরণ করেছেন।
সিরাজুল হক মন্টু

সিরাজুল হক মন্টু বাংলাদেশের বরিশাল জেলার রাজনীতিবিদ ও তৎকালীন বরিশাল-৬ (বাকেরগঞ্জ-৬) আসনের সাবেক সংসদ সদস্য।
সিরাজুল হক মন্টু বরিশাল জেলার মুলাদীর পাতারচর গ্রামে জন্মগ্রহণ করেন।
সিরাজুল হক মন্টু গণপ্রজাতন্ত্রী বাংলাদেশ সরকারের সাবেক বস্ত্র প্রতিমন্ত্রী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বরিশাল-৬ (বাকেরগঞ্জ-৬) আসন থেকে সংসদ সদস্য নির্বাচিত হয়েছিলেন। তিনি মৃত্যুবরণ করেছেন।
নেহা ওবেরয়

নেহা ওবেরয় একজন ভারতীয় অভিনেত্রী, যিনি টলিউড এবং বলিউড চলচ্চিত্রে অভিনয় করেছেন।
নেহা চলচ্চিত্রনির্মাতা ধরম ওবেরয়ের কন্যা এবং পরিচালক সঞ্জয় গুপ্তের ভাগ্নী। তিনি ২০১০ সালের ১৪ ডিসেম্বর ভারতীয় হীরা ব্যবসায়ী বিশাল শাহকে বিয়ে করেছিলেন।
তিনি বলিউডের চলচ্চিত্র "দশ কাহানিয়া", "ইএমআই" এবং "উডস্টক ভিলা"-তে অভিনয় করেছিলেন।
নেহা অভিনীত চলচ্চিত্রগুলির মধ্যে উল্লেখযোগ্য তেলুগু ব্লকবাস্টার "বালু এবিসিডিইএফজি" এবং বলিউড চলচ্চিতে "দশ কাহানিয়া"। "উডস্টক ভিলা"-তে তার ভূমিকা সমালোচকদের প্রশংসা অর্জন করেছিল, তবে চলচ্চিত্রটি বক্স অফিসে সফলতা অর্জনে ব্যর্থ হয়েছিল।
নেহা আন্তর্জাতিক চলচ্চিত্র ও টেলিভিশন ক্লাবের এশিয়ান একাডেমি অব ফিল্ম অ্যান্ড টেলিভিশন, নয়ডা-এর সদস্য।
শ্বেতা ভরদ্বাজ

শ্বেতা ভরদ্বাজ (জন্ম: ৩০ সেপ্টেম্বর ১৯৮৫) একজন ভারতীয় অভিনেত্রী।
শ্বেতা ভরদ্বাজ ভারতের দিল্লিতে জন্মগ্রহণ করেন এবং সেখানেই বেড়ে উঠেন। তিনি "মিশন ইস্তানবুল" চলচ্চিত্র দিয়ে অভিনয়ে আত্মপ্রকাশ করেছিলেন।
হেবা প্যাটেল

হেবাহ প্যাটেল একজন ভারতীয় অভিনেত্রী এবং মডেল, যিনি মূলত তেলুগু চলচ্চিত্রে অভিনয় করে থাকেন।
হেবাহ প্যাটেল ২০১৪ সালের চলচ্চিত্র "অধ্যক্ষ"-তে ঐশ্বর্যা চরিত্রে অভিনয়ের মাধ্যমে কন্নড়ে এবং "আলা এলা"-তে অভিনয়ের মাধ্যমে তেলুগু চলচ্চিত্রে অভিষেক করেছিলেন। তারপরে তিনি "কুমারী ২১এফ" (২০১৫) চলচ্চিত্রে শিরোনাম ভূমিকায় অভিনয় করেছিলেন, যেটি নির্মিত হয়েছিল আসন্ন যুগের একটি প্রেমের গল্প নিয়ে, যা সমালোচকদের মিশ্র মন্তব্য লাভ করেছিল। "ডেকান ক্রনিকলের" একজন পর্যালোচক লিখেছিলেন যে, প্যাটেল "অন্যদের চেয়ে অনেক ভালো অভিনয় করেছেন"।
হারজিৎ

হারজিৎ হল একটি জনপ্রিয় বাংলা চলচ্চিত্র যা পরিচালনা করেন মানু সেন। প্রেমেন্দ্র মিত্রের গল্প অবলম্বনে এই চলচ্চিত্রটি নির্মিত হয়েছিল। এই চলচ্চিত্রটি ১৮ জানুয়ারি ১৯৫৭ সালে আর আর পিকচার্স প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অনিতা গুহ, পাহাড়ী সান্যাল, তুলসী চক্রবর্তী এবং বসন্ত চৌধুরী।
বনফুল (কাব্য)

বনফুল (বন-ফুুল) হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৮৮০ সালে প্রকাশিত হয়। এটি আটটি সর্গে বিভক্ত। এতে বিহারীলাল চক্রবর্তীর প্রভাব সুস্পষ্ট ভাবে পরিলক্ষিত হয়। এটি রবীন্দ্রনাথের কাব্য রচনার "সূূূচনা পর্ব"-এর অন্তর্গত প্রথম সম্পূর্ণ কাব্যগ্রন্থ। রচনার দিক থেকে এটি কবি-কাহিনীর পূর্ববর্তী। কিন্তু ১৮৭৮ সালে বনফুলের পূর্বে কবি-কাহিনী প্রথম মুদ্রিত গ্রন্থাকারে প্রকাশ পায়।
গোবিন্দগোপাল মুখোপাধ্যায়

অধ্যাপক ড. গোবিন্দগোপাল মুখোপাধ্যায় () ( ২৩ মে ১৯১৮ - ২৬ মার্চ ২০০৯) সংস্কৃত ভাষার অধ্যাপক ও সংগীতশিল্পী। মহামহোপাধ্যায় উপাধি ও রাষ্ট্রপতি সম্মানে ভূষিত সংস্কৃত পণ্ডিত।
গোবিন্দগোপাল মুখোপাধ্যায়ের জন্ম ১৯১৮ সালের ২৩ মে ব্রিটিশ ভারতের বর্তমানে ঝাড়খণ্ড রাজ্যের দেওঘর জেলার বৈদ্যনাথ ধামে। তিনি পিতা প্রাণগোপাল মুখোপাধ্যায় ও মাতা সুরবালা দেবীর কনিষ্ঠ সন্তান ছিলেন। তার পিতা ছিলেন সংস্কৃতজ্ঞ পণ্ডিত ও শ্রীবালানন্দ ব্রহ্মচারীর শিষ্য। তিনি দেওঘরে শ্রীবালানন্দ ব্রহ্মচারীর আশ্রমে আশ্রমিক হিসাবে শিক্ষা লাভ করে প্রাইভেটে প্রথম বিভাগে ম্যাট্রিক পাশ করেন। এরপর কলকাতা বিশ্ববিদ্যালয় থেকে দর্শন ও সংস্কৃতে প্রথম শ্রেণীতে বি. এ পাশ করেন। প্রথম শ্রেণীতে প্রথম হন এম.এ পরীক্ষাতেও। বেনারস বিশ্ববিদ্যালয়ের তৎকালীন উপাচার্য সর্বপল্লী রাধাকৃষ্ণণের কাছে গবেষণা করে ডি.লিট পান।
বেনারসে কিছুদিন অধ্যাপনা করেন ও পরে পশ্চিমবঙ্গে ফিরে এসে প্রথমে যোগ দেন কৃষ্ণনগর গভর্নমেন্ট কলেজে। তারপর কলকাতার প্রেসিডেন্সি কলেজে ও সংস্কৃত কলেজে। শেষে বর্ধমান বিশ্ববিদ্যালয়ের সংস্কৃত বিভাগের বিভাগীয় প্রধান হয়ে অবসর গ্রহণ করেন। তবে অধ্যাপনা হতে অবসরের পর যুক্ত ছিলেন জাতীয় শিক্ষা পরিষদ রবীন্দ্রভারতী বিশ্ববিদ্যালয় ও যাদবপুর বিশ্ববিদ্যালয়ের সঙ্গে। দীর্ঘ পঞ্চাশ বৎসর যুক্ত ছিলেন রামকৃষ্ণ মিশনের সঙ্গে। শ্রী অরবিন্দ ভবন, ভারত সেবাশ্রম সংঘ, শ্রী অরবিন্দ ইনস্টিটিউট অব কালচার ও সারদা মঠের সাথেও নিয়মিত যোগাযোগ ছিল।
কৃতি অধ্যাপক-জীবনের পাশাপাশি তিনি ছিলেন খ্যাতিমান সংগীত শিল্পী। সঙ্গীতে তিনি তালিম নিয়েছিলেন হরেন্দ্রনাথ চট্টোপাধ্যায় ও দিলীপকুমার রায়ের কাছে। তিনি আবার ভজন শিখিয়েছেন প্রখ্যাত শিল্পী ভারত রত্ন এম এস শুভলক্ষ্মী ও গীতশ্রীসন্ধ্যা মুখোপাধ্যায়কে। দীর্ঘদিন তিনি আকাশবাণী ও দূরদর্শনের নিয়মিত শিল্পী ছিলেন। দ্বিজেন্দ্রগীতি, অতুলপ্রসাদের গান, রজনীকান্তর গান দিলীপকুমারের গান গাইতেন। এছাড়া মন্ত্রগান ও সংস্কৃত শ্লোক পাঠ করতেন। প্রসঙ্গত উল্লেখ্য এই যে,১৯৭৬ খ্রিস্টাব্দে প্রথমবার আকাশবাণী পূজার সময় মহালয়ার ভোরের বহু জনপ্রিয় অনুষ্ঠান "মহিষাসুরমর্দিনী" র পরিবর্তে "দেবীং দুর্গতিহারিণীম" প্রচার করে সেই অনুষ্ঠানে সংস্কৃত শ্লোক পাঠ করেন তিনি। বাঙালি চিরাচরিত আবেগের কারণে অনুষ্ঠানটি অবশ্য সমাদর পায়নি বরং সমালোচিত হয়েছিল। তিনি তার স্ত্রী মাধুরী মুখোপাধ্যায়ের সঙ্গে দ্বৈতকণ্ঠে গেয়েছেন উপাসনার গান ও স্তোত্র। তিনি সঙ্গীত পরিচালনা করেছেন দেবকী বসু পরিচালিত 'ভগবান শ্রীকৃষ্ণচৈতন্য' ও 'মাথুর' ছায়াছবিতে। 'সাগরসঙ্গমে' ও 'সাত পাকে বাঁধা' ছায়াছবিতে নেপথ্যে কণ্ঠ দিয়েছেন। বহু গানের রেকর্ড করেছেন তিনি।
শিক্ষা ও সঙ্গীতের জন্য তিনি নানা সম্মানে সম্মানিত হয়েছেন। মহামহোপাধ্যায় উপাধি ও রাষ্ট্রপতি সম্মানে ভূষিত হন। তিনি অনেক গ্রন্থ রচনা করেছেন। উল্লেখযোগ্য গ্রন্থগুলি হল -
ড. গোবিন্দগোপাল মুখোপাধ্যায় ২০০৯ খ্রিস্টাব্দে ২৬ মার্চ ৯০ বৎসর বয়সে কলকাতায় প্রয়াত হন।
কালাত খানাত

কালাত খানাত ( ) ছিল একটি বালুচ খানত, যা পাকিস্তানের আধুনিক বেলুচিস্তানের প্রদেশের কেন্দ্রে ১৬৬৬ থেকে ১৯৫৫ সাল পর্যন্ত ছিল। এর আগে তারা মুঘল সম্রাট আকবরের প্রজা ছিল। আহমেদজাই বালুচ এবং ব্রহুই খান ১৮৩৯ অবধি স্বাধীনভাবে রাজ্য শাসন করেন, তারপর এটি ব্রিটিশ ভারতের সাথে সহায়ক সহায়ক জোটে স্ব-শাসনকারী রাজ্যে পরিণত হয়েছিল। ১৮৭৬ সালে কালাতের খান ও বালুচ সরদারদের দ্বারা মাস্তুং চুক্তির স্বাক্ষরের পরে, কালাত বালুচিস্তান এজেন্সির অংশ হয়। এটি ১৯৪৭ সালের ১২ আগস্ট থেকে ২৭ শে মার্চ ১৯৪৮ সাল পর্যন্ত স্বাধীন ছিল, এরপর খান তার রাজ্যকে পাকিস্তানের নতুন অধীরাজ্যকে স্বীকার করেন। ১৯৫৫ সাল পর্যন্ত এটি পাকিস্তানের একটি দেশীয় রাজ্য ছিল, এটি তারপর পাকিস্তান সেনাবাহিনী অভিযান চালিয়ে দখল করে এবং সম্পূর্ণভাবে পরে তা পাকিস্তানের অন্তর্ভুক্ত হয়।
কালাতের খানাত পাকিস্তানের আধুনিকতম বেলুচিস্তান প্রদেশের ভূখণ্ডের কেন্দ্রীয় অংশ অবস্থিত। উত্তরে ছিল বেলুচিস্তান (চিফ কমিশনার প্রদেশ) ।
প্রধান পর্বতগুলি হ'ল মধ্য বেলুচ, কীর্তর, পাব, সিয়াহান, মধ্য মাকরান এবং মাকরান উপকূল রেঞ্জগুলি, যা প্রায় ১০,০০০ থেকে পর্যন্ত উচ্চতায় নেমেছে। দেশের দক্ষিণে নিষ্কাশন সব নারি মুলুয়া, হাব,পোরাইল, হিঙ্গল এবং দাস্ত নদী দিয়ে হয়ে থাকে। উত্তর দিকে প্রবাহিত একমাত্র বৃহত নদী হ'ল রাখশান। উপকূলরেখায় গওদার, পাসনি, সোনমিয়ানী এবং গিওয়ানি, আধুনিক পাকিস্তানের বেলুচিস্তানে অন্তর্ভুক্ত রয়েছে।
তারিক-ই ইয়াহিয়া আল-মুলুকের মতে,ষোড়শ শতাব্দীর শেষদিকে কালাত অঞ্চলটি (পূর্ব তুরান) সাফাভিদের নিয়ন্ত্রণে ছিল, তবে ১৭ শতকের শুরুতে লশারির বালুচী উপজাতি সিস্তান খান এবং কেরমানিয়ান বেগলার-বেগী বিরুদ্ধে দাঁড়ায়। কালাত খানাত সৃষ্টি না হওয়া অবধি তুরান ও মাকরানকে নিয়ন্ত্রণ করে। কালাত খানাতটি ১ ৬৬৬ সালে মীর আহমদ খান প্রতিষ্ঠা করেছিলেন। ১৭৫৮ সালে কালাত খান মীর নাসির খান নূরী আহমদজাই বালুচর সময়কালে খানাত তার উন্নতির শীর্ষে পৌঁছেছিল,তিনি অঞ্চলের সকল নেতাদের তাঁর পতাকার নিচে একীভূত করেছিলেন। রাজ্য দ্বারা নিয়ন্ত্রিত অঞ্চলগুলি কয়েক শতাব্দী ধরে ওঠানামা করেছিল তবে শেষ পর্যন্ত ১৯ শতকের শেষদিকে ব্রিটিশ এজেন্ট রবার্ট স্যান্ডেমনের সাথে চুক্তি দ্বারা প্রতিষ্ঠিত হয়েছিল। উত্তর ও উত্তর-পূর্বে রাজ্যের কিছু অংশকে ব্রিটিশ বেলুচিস্তান প্রদেশ গঠনের জন্য লিজ দেওয়া হয়েছিল যা পরবর্তীতে চিফ কমিশনার প্রদেশের নামে পরিচিত লাভ করে।
১৯৪৮ সালের ২রা আগস্ট থেকে ২৪ শে মার্চ, ১৯৪৮ সালের ২রা মার্চ পাকিস্তানে যোগদানের আগে এই অঞ্চলটি স্বাধীন ছিল। ১৯৫২ সালের ৩ অক্টোবর তিনটি প্রতিবেশী রাজ্য নিয়ে বেলুচিস্তান স্টেটস ইউনিয়ন গঠিত হয়েছিল। ১৯৫৫ সালের ১৪ ই অক্টোবর পশ্চিম পাকিস্তান প্রদেশটি গঠিত হওয়ার পরে কালাত খানাত বিলুপ্ত হয়ে যায়।
কালাতের খানাতের লালচে সবুজ পতাকা ছিল। লাল অংশ এবং সবুজ রঙের সামান্য অংশ দখল করা কেন্দ্রে একটি বৃহত সাদা অর্ধ চাদঁ উপরের দিকে করা ছিল এবং একটি সাদা তারা (দুটি স্ট্রাইপের ঠিক মাঝখানে তারা) ছিল। তারা এবং ক্রিসেন্টের মধ্যে একটি ইসলামী শিলালিপিগে তাকবীর (" আল্লাহ সর্বশ্রেষ্ঠ") এবং ক্রিসেন্ট চাঁদে শাহাদাহ‌ (" আল্লাহ ছাড়া আর কোনও উপাস্য নেই এবং মুহাম্মদ তাঁর রাসূল") ছিল। এগুলি সবুজ রঙের উপরের লাল রঙের আনুভূমিক ভাবে স্থাপন করা হয়েছে। এগুলি এমন রঙ যা মুসলিম বালুচ গুরুত্ব বহন করে।
কালাত শাসকদের উপাধি মূলত ওয়ালী কিন্তু ১৭৩৯ সালে বেগলার বেগী খান বা সংক্ষেপে খান উপাধি গ্রহণ করেন । শেষ কালাত খান () বেলুচিস্তান স্টেটস ইউনিয়নের পক্ষে কাউন্সিল অফ রুলার্সের সভাপতি হওয়ার সৌভাগ্য হয়েছিল। তাদের ব্রেরহলবী উপাধি ছিল।
ইদা কামিন্‌স্কা

ইদা কামিন্‌স্কা (১৮ সেপ্টেম্বর ১৮৯৯ - ২১ মে ১৯৮০) ছিলেন একজন পোলীয় অভিনেত্রী ও পরিচালক। তিনি মূলত মঞ্চে কাজের জন্য অধিক পরিচিত। তার মাতা ইস্তার রেচেল কামিন্‌স্কা ইহুদি মঞ্চের মাতা নামে পরিচিত ছিলেন। তাদের সম্মানার্থে পোল্যান্ডের ওয়ারশতে জিউইশ থিয়েটারের নামকরণ করা হয়। দীর্ঘ কর্মজীবনে কামিন্‌স্কা সত্তরের অধিক মঞ্চনাটকে নির্দেশনা করেন এবং ১৫০-এর অধিক নাটকে কাজ করেছেন। তিনি ১৯৬৫ সালে "অবচোদ না কোরৎজে" চলচ্চিত্রে কাজ করেন, যা শ্রেষ্ঠ বিদেশি চলচ্চিত্র বিভাগে একাডেমি পুরস্কার লাভ করে। কামিন্‌স্কা এই চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
১৯৬৭ সালে তিনি ব্রডওয়েতে নিজের নির্দেশনায় "মাদার কারেজ অ্যান্ড হার চিলড্রেন" নাটকে কেন্দ্রীয় চরিত্রে অভিনয় করেন। ১৯৭৩ সালে তিনি তার আত্মজীবনী "মাই লাইফ, মাই থিয়েটার" প্রকাশ করেন।
কামিন্‌স্কা রুশ সাম্রাজ্যের (বর্তমান ইউক্রেন) ওদেসা শহরে জন্মগ্রহণ করেন। তার মাতা ইদ্দিশ মঞ্চ অভিনেত্রী এস্তার রেচেল কামিন্‌স্কা (১৮৭০-১৯২৫) এবং তার পিতা আব্রাহাম আইজাক কামিন্‌স্কা (১৮৬৭-১৯১৮) ছিলেন অভিনেতা, পরিচালক ও মঞ্চ প্রযোজক। তার বোন রেজিনা কামিন্‌স্কাও একজন অভিনেত্রী ছিলেন। তার ভাই ইয়োসেফ কামিন্‌স্কা একজন সুরকার ছিলেন। তার মাতাকে "ইহুদি এলিনর ডিউজ" নামে অভিহিত করা হত।
১৯৫৭ সালে তিনি প্রথমবারের মত ইসরায়েল সফরে যান এবং সেখানে তিনি প্রধানমন্ত্রী গোল্ডা মেয়ারের সামনে অভিনয় পরিবেশন করেন।
১৯৬৫ সালে তিনি জান কাদার ও এলমার ক্লস পরিচালিত চেকস্লোভাক চলচ্চিত্র "অবচোদ না কোরৎজে" চলচ্চিত্রে মিসেস লতমান চরিত্রে অভিনয় করেন। এই কাজের জন্য তিনি ৩৯তম একাডেমি পুরস্কারে শ্রেষ্ঠ অভিনেত্রী বিভাগে এবং ১৪তম গোল্ডেন গ্লোব পুরস্কারে নাট্যধর্মী চলচ্চিত্রে শ্রেষ্ঠ অভিনেত্রী বিভাগে মনোনয়ন লাভ করেন।
তার অভিনীত সর্বশেষ চলচ্চিত্র ছিল জান কাদার পরিচালিত "দি অ্যাঞ্জেল লেভিন" (১৯৭০)।
ইদা কামিন্‌স্কার স্বামী মেয়ার মেলমান ১৯৭৮ সালে মৃত্যুবরণ করেন। কামিন্‌স্কা রক্ত সংবহনতন্ত্রের রোগে আক্রান্ত হয়ে ১৯৮০ সালের ২১শে মে ৮০ বছর বয়সে মৃত্যুবরণ করেন। তাকে নিউ ইয়র্কের ফ্লাশিংয়ের মাউন্ট হেবরন সেমাট্রির ইদ্দিশ থিয়েটার ভাগে সমাহিত করা হয়।
২০১৪ সালে ওয়ারশর জিউইশ থিয়েটারে তার সম্মানার্থে একটি বিশেষ প্রদর্শনী অনুষ্ঠিত হয়। এই প্রদর্শনীতে কামিন্‌স্কার পরিহিত পোশাক এবং তার কর্মজীবনের চিত্রাবলি ও স্মরণিকা প্রদর্শিত হয়।
মারি-ক্রিস্তিন বারো

মারি-ক্রিস্তিন বারো (জন ২১ মার্চ ১৯৪৪) হলেন একজন ফরাসি অভিনেত্রী। তার অভিনীত প্রথম চলচ্চিত্র এরিক রোমেরের "মা ন্যুই শে মোদ" (১৯৬৯)। তিনি "কুসাঁ কুসাঁ" (১৯৭৫) চলচ্চিত্রে অভিনয়ের জন্য সর্বাধিক পরিচিত এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য চলচ্চিত্র হল "ল্য দিস্ত্রে", "পার্সেভাল ল্য গালো" ও "লামুর লাপ্রে-মিদি"। ২০১০ সালে তার আত্মজীবনী "দিস লং ওয়ে টু গেট টু ইউ" প্রকাশিত হয়।
মারি-ক্রিস্তিন বারো ১৯৪৪ সালের ২১শে মার্চ ফ্রান্সের প্যারিসে এক ক্যাথলিক পরিবারে জন্মগ্রহণ করেন। তার মাতা মার্থা (বিবাহপূর্ব ভালমিয়ে) এবং পিতা মাক্স-অঁরি বারো। তার পিতামাত্র বিবাহবিচ্ছেদ হয় এবং তার পিতা তার কিশোর বয়সে মারা যান। তার মাতা তার সন্তানদের লালনপালন করতে সমর্থ ছিলেন না। মারি ও তার ভি অল্যাঁকে তার পিতামহী ফেলিসিত লালন পালন করেন। তার মাতা পরবর্তীকালে পুনরায় বিয়ে করেন এবং তার আরও সন্তান জন্মগ্রহণ করে। মারি তার চাচা জঁ-লুই বারো ও চাচী মাদেলিন র‍্যনোর নিকট অভিনয় শিখেন, যদিও তারা শুরুতে তাকে তার অভিনেত্রী হওয়ার স্বপ্ন পূরণে সমর্থন দেননি। তিনি মাধ্যমিক বিদ্যালয়ের মঞ্চনাটকে অভিনয় করতেন এবং পরে অভিনয়ের শিক্ষালয়ে ভর্তি হন।
বারো "লোভ্র" (১৯৬৭) দিয়ে টেলিভিশনে অভিনয় শুরু করেন। এরিক রোমেরের "মা ন্যুই শে মোদ" (১৯৬৯) দিয়ে তার চলচ্চিত্রে অভিষেক ঘটে। চলচ্চিত্রটি কান চলচ্চিত্র উৎসবে পাল্ম দরের জন্য মনোনীত হয়েছিল। ১৯৭০ সালে বারো পিয়ের রিশারের সাথে হাস্যরসাত্মক "ল্য দিস্ত্রে" চলচ্চিত্রে অভিনয় করেন। ১৯৭৫ সালে তিনি "কুসাঁ কুসাঁ" চলচ্চিত্রে অভিনয়ের জন্য জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি রোমেরের পরিচালনায় "লামুর লাপ্রে-মিদি" (১৯৭২)-এ ক্ষণিক চরিত্রে এবং "প্যর্সেভাল ল্য গালোয়া" (১৯৭৮) চলচ্চিত্রে গিনেভের চরিত্রে অভিনয় করেন।
বারোর প্রথম স্বামী প্রযোজক দানিয়েল তোসকান দ্যু প্লঁতিয়ে। তারা ১৯৬৫ সালে বিবাহ বন্ধনে আবদ্ধ হন। এই দম্পতির দুই সন্তান - দাভিদ ও আরিয়ান। বারো ১৯৯০ সালে পরিচালক রজার ভাদিমের সাথে বিবাহ বন্ধনে আবদ্ধ হন। ভাদিম ক্যান্সারে আক্রান্ত হয়ে ২০০০ সালে মৃত্যুবরণ করেন। বারো নিজেও স্তন ক্যান্সার উত্তরজীবী।
জেরুসালেমের গ্রিক সনাতনপন্থী মণ্ডলী

জেরুসালেমের গ্রিক সনাতনপন্থী মণ্ডলী বা যিরূশালেমের গ্রিক সনাতনপন্থী মণ্ডলী ( "Kanisatt Ar-rum al-Urtudoks fi al-Quds"; ), দাফতরিকভাবে যিরূশালেমীয় কুলপিতৃত্ব নামে পরিচিত, হল বৃহত্তর পূর্বদেশীয় সনাতনপন্থী মণ্ডলীর অন্তর্ভুক্ত একটি সর্বসত্ব মণ্ডলী। এটি জেরুসালেমের গ্রিক সনাতনপন্থী কুলপিতার তত্ত্বাবধানে পরিচালিত হয়। ২০০৫ সাল থেকে তৃতীয় থিয়ফিলোস এর প্রধান হিসেবে দায়িত্ব পালন করে আসছেন।
নব্যমানবতাবাদ

নব্যমানবতাবাদ অথবা নব্য-মানবতাবাদ (ইংরেজি: Neohumanism) হল প্রভাতরঞ্জন সরকার কর্ত্তৃক প্রদত্ত একটি সামাজিক দর্শন। এটির মূল উৎস হচ্ছে ১৯৮২ সালে প্রকাশিত তাঁর গ্রন্থ "বুুদ্ধির মুুক্তি–নব্যমানবতাবাদ"। এই ধারণা মানবতাবাদকে বিশ্লেষণ করে নব আঙ্গিকে একে তুলে ধরেছে। এর মূল বিষয়বস্তু হল বিশ্বৈকতাবাদ বা বিশ্বভ্রাতৃত্ববোধ। নব্যমানবতাবাদের সমর্থকদের "নব্যমানবতাবাদী" বলা হয়।
মানবতাবাদে মানবজাতির উন্নতির কথা বলা হয়েছে। কিন্তু, নব্যমানবতাবাদে মানুষ-সহ পশু, পাখি, তরুলতা তথা এ বিশ্বের সমস্ত প্রাণিন ও অপ্রাণিন সত্তার মেলবন্ধন ও উন্নতির কথা বলা হয়েছে। এটি আধ্যাত্মিকতা, সামাজিকীকরণ ও বিশ্বভ্রাতৃত্ববোধের মধ্যে পারস্পরিক সম্পর্কের কথা উত্থাপন করে এবং ভাবজড়তা, শোষণ, অপসংস্কৃতি ইত্যাদির সমালোচনা করে। প্রগতিশীল ব্যবহারিক তত্ত্ব তথা প্রাউটের সঙ্গে নব্যমানবতাবাদের মৌলিক সম্পর্ক রয়েছে। প্রভাতরঞ্জন বলেছেন– প্রাউট সমস্ত বৈষম্য ও কৃত্রিম বিভেদ দূর করতে প্রেরণা ও শক্তি দেবে। প্রাউট নব্যমানবতাবাদ থেকে – নব্যমানবিক প্রেরণা থেকে, নব্যমানবীয় ভাবাদর্শ থেকে ও নব্যমানবিক চিন্তাধারা থেকে এগিয়ে চলার প্রেরণা ও প্রত্যয় পাবে। আনন্দমার্গের বিভিন্ন কর্মযজ্ঞে এর প্রভাব রয়েছে।
এ কে এম ময়নুল হক

এ কে এম ময়নুল হক বাংলাদেশের জামালপুর জেলার রাজনীতিবিদ ও জামালপুর-১ আসনের সাবেক সংসদ সদস্য।
এ কে এম ময়নুল হক জামালপুর জেলায় জন্মগ্রহণ করেন।তিনি গত ০৩/১১/২০২১ বুধবার
মৃত্যু বরণ করেন।
এ কে এম ময়নুল হক ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জামালপুর-১ আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জামালপুর-১ আসন থেকে তিনি পরাজিত হয়েছিলেন।
বিদ্যা বক্স

বিদ্যা আইয়ার (জন্ম: ২৫ সেপ্টেম্বর ১৯৯০), তার মঞ্চনাম বিদ্যা বক্স দ্বারা অধিক পরিচিত, তিনি একজন আমেরিকান ইউটিউবার এবং সঙ্গীতশিল্পী। তিনি ভারতের তামিলনাড়ুর চেন্নাইয়ে জন্মগ্রহণ করেছিলেন এবং আট বছর বয়সে তার পরিবারের সাথে মার্কিন যুক্তরাষ্ট্রে পাড়ি জমিয়েছিলেন। তার সংগীতগুলি ধ্রুপদী র‍্যাপ, বৈদ্যুতিন নৃত্য সঙ্গীত এবং ভারতীয় শাস্ত্রীয় সঙ্গীতের মিশ্রণ। তিনি ২০১৫ সালের এপ্রিলে তার ইউটিউব চ্যানেলটি শুরু করার পরে ভিডিওগুলিতে ১.০৬ বিলিয়নেরও বেশি ভিউ পেয়েছেন এবং তার চ্যানেলটি ৭.৫৪ মিলিয়নেরও অধিক গ্রাহক সাবস্ক্রাইব করেছেন।
বিদ্যা আইয়ার ভারতের তামিলনাড়ুর চেন্নাইয়ে জন্মগ্রহণ করেছিলেন এবং তিনি মার্কিন যুক্তরাষ্ট্রের ভার্জিনিয়ায় বেড়ে ওঠেছিলেন। তিনি বাড়িতে তামিল ভাষায় কথা বলেন, ৫ বছর বয়স থেকে তিনি কর্ণাটক সঙ্গীত শিখতেন এবং পাশাপাশি ইংরেজি সঙ্গীত শুনতেও উপভোগ করতেন। তিনি পরিচয় সঙ্কটে থাকার বিষয়টি স্বীকার করে বলেন যে, ভারতীয় হওয়ায় তাকে নানাভাবে উৎপীড়ন করা হত এবং বড় হওয়ার সময় তার সংস্কৃতিকে আড়াল করা হয়েছিল। তবে তিনি তার বিবৃততে উল্লেখ করেন যে, তিনি এখন তার সংস্কৃতিকে নিয়ে "গর্ববোধ করেন"। তিনি তার দাদীর থেকে অনুপ্রাণিত হয়ে ভারতীয় শাস্ত্রীয় সঙ্গীতের প্রতি আগ্রহী হয়েছিলেন। তিনি কলেজে অধ্যয়নকালীন তার ভারতীয় মূল সম্পর্কে আত্মবিশ্বাসী হয়েছিলেন, ভারতীয় ছাত্রসংঘ এবং ভারতীয় লোকনৃত্য দলে যোগ দিয়েছিলেন। তিনি জর্জ ওয়াশিংটন বিশ্ববিদ্যালয়ে মনোবিজ্ঞান এবং জৈবিক বিজ্ঞানে অধ্যয়ন করেছিলেন এবং জৈবিক বিজ্ঞানে স্নাতক ডিগ্রি অর্জন করেছিলেন। তিনি গান শিখতে দুই বছর ভারতে অবস্থান করেছিলেন।
তিনি তার বোন বন্দনা আইয়ার এবং তার বন্ধু শঙ্কর টাকার, যার সাথে তিনি কলেজে সাক্ষাৎ করেছিলেন তাদের সমন্বয়ে সঙ্গীত তৈরি করে থাকেন। ২০১৭ সালে তিনি ভাংড়া এবং হিপ-হপ নৃত্যের মহড়া দিয়ে তার সঙ্গীত প্রচার করেছিলেন।
বিদ্যা আইয়ার শঙ্কর টাকার আয়োজিত একটি ব্যান্ডে নিয়মিত সঙ্গীত পরিবেশন করে থাকেন। তিনি হোয়াইট হাউস, ন্যাশনাল সেন্টার ফর পারফর্মিং আর্টস (ভারত) এবং ওয়েবস্টার হল সহ বিশ্বের বিভিন্ন স্থানে সঙ্গীত পরিবেশন করেছেন। তিনি রেউনিওঁ দ্বীপে ফেস্টিভাল ডেস আর্টস, ইঙ্ক ওমেন, সুরিনাম, দুবাই এবং নেদারল্যান্ডসের মেরু কনসার্ট সিরিজেও সঙ্গীত পরিবেশন করেছেন।
তার সবচেয়ে জনপ্রিয় ম্যাশআপ "ক্লোজার / কবিরা", এই ম্যাশআপটি চেইনস্মোকারস-এর ক্লোজার এবং বলিউড চলচ্চিত্র ইয়ে জাওয়ানি হ্যায় দিওয়ানি-এর কবিরা গানের সংমিশ্রণ ছিল, যা ইউটিউবে ৭ মাসে ৫৫ মিলিয়নের অধিকবার দেখা হয়েছিল। তার অন্যতম একটি ম্যাশআপ হল "লিন অন" এবং "জিন্দ মাহি", যার জন্য তিনি রিকি জাট, রাশি কুলকার্নি, এবং রোগিন্দার "ভায়োলিন্ডার" মমিসহ আরও কয়েকজন সঙ্গীতশিল্পীর সাথে সমন্বয় করেছিলেন। তিনি সরচিত এবং শঙ্কর টাকারের লেখা একটি ইংরেজি গানের সমন্বয়ে কেরালার বিখ্যাত নৌকা গান "কুতানদান পুঞ্জাইলে" প্রকাশ করেছিলেন, যেটি শ্রীনিধি এবং শ্রীদেবীর অভিনয়ে মোহিনীঅট্টমের সাথে কেরালায় ধারণ করা হয়েছিল। ২০১৬ সালে তিনি তার এক্সটেন্ডেড প্লে "কুথু ফায়ার" প্রকাশ করেছিলেন, যেটি প্রযোজনা করেছিলেন শঙ্কর টাকার এবং সহ-রচনা করেছিলেন শঙ্কর টাকার ও বিদ্যা আইয়ার।
আশরাফ উদ দৌল্লাহ পালোয়ান

আশরাফ উদ-দৌলাহ পাহলোয়ান বাংলাদেশের জামালপুর জেলার রাজনীতিবিদ ও জামালপুর-২ আসনের সাবেক সংসদ সদস্য ছিলেন।
আশরাফ উদ-দৌলাহ পাহলোয়ান জামালপুর জেলায় জন্মগ্রহণ করেন। তার পিতা মৌলভী মোহাম্মদ আবদুল জব্বার পাহলোয়ান ছিলেন অবিভক্ত বাংলার আইন সভার অন্যতম নির্বাচিত সদেস্য।
আশরাফ উদ-দৌলাহ পাহলোয়ান ১৯৬৪-৬৫ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) সাধারণ সম্পাদক পদে নির্বাচিত হন। পরে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে জামালপুর-২ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে জামালপুর-২ আসন থেকে তিনি পরাজিত হয়েছিলেন।
তাসের ঘর (১৯৫৭-এর চলচ্চিত্র)

তাসের ঘর হল একটি জনপ্রিয় বাংলা চলচ্চিত্র যা পরিচালনা করেন মঙ্গল চক্রবর্তী। এই চলচ্চিত্রটি ১৯৫৭ সালে ন্যাশানাল ফিল্মস লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, চন্দ্রাবতী দেবী, তরুণ কুমার এবং রবীন মজুমদার।
আবুল হোসেন (জামালপুরের রাজনীতিবিদ)

আবুল হোসেন বাংলাদেশের জামালপুর জেলার রাজনীতিবিদ ও জামালপুর-৩ আসনের সাবেক সংসদ সদস্য।
আবুল হোসেন জামালপুর জেলায় জন্মগ্রহণ করেন।
আবুল হোসেন ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জামালপুর-৩ আসন থেকে সংসদ সদস্য নির্বাচিত হন।
মুসা আল-ইজাম

মুসা আল-ইজাম (মৃত্যু: ১৯৬০) একজন মিশরীয় ফুটবলার ছিলেন। তিনি ১৯২৮ গ্রীষ্মকালীন অলিম্পিকে মিশর জাতীয় ফুটবল দলের প্রতিনিধিত্ব করেছেন।
সানশিরো তাকাগি

তিনি "ড্রামাটিক ড্রিম টিম"য়ে (ডিডিটি) এবং তার ম্যাচগুলোতে মজাদার প্রমো ও প্রাকৃতিক ক্যারিশমার পাশাপাশি কমেডির ব্যাপক ব্যবহারের জন্য মাইক্রো-ইনডি দৃশ্যে ব্যাপক পরিচিত। তিনি ডিডিটির সভাপতি এবং রেসল-১ এর প্রধান নির্বাহী কর্মকর্তা হিসাবেও কাজ করেছেন। তিনি প্রো রেসলিং এনওএএইচ(NOAH) এর নতুন সভাপতি হন যখন সাইবার এজেন্ট সংস্থাটিকে কিনে নিয়েছিল।
সানশিরো তাকাগি গোরো সুরুমির কাছে প্রশিক্ষণ নিয়েছিলেন এবং তার আন্তর্জাতিক প্রো রেসলিং পুনরুদ্ধার প্রমোশন আইডাব্লিউএ কাকুতো শিজুকু-তেও অংশগ্রহণ করেছিলেন। তবে শীঘ্রই তাকাগি নিজেকে আইডাব্লিউএ থেকে বিচ্ছিন্ন করে ফেলে এটা দেখে যে আইডাব্লিউএকেএস(IWAKS)-এর সীমিত এক্সপোজার তাকে একজন স্বাধীন কুস্তিগির হওয়া থেকে অনেকটা সীমাবদ্ধ করে ফেলবে। ১৯৯৭ সালে তিনি ডিডিটি (ড্রামাটিক ড্রিম টিম) গঠন করেন যা কেবল টোকিওতে সীমাবদ্ধ থাকবে না (সুরুমির চিগাসাকির, কানগাওয়া বিপরীতধর্মী ভিত্তিতে) এই পরিকল্পনায়, তবে সে সময়ের বিনোদনমূলক কুস্তি কিংপিন ওয়ার্ল্ড রেসলিং এন্টারটেইনমেন্টের উপর ভিত্তি করেও এটা তৈরি করা হয়েছিলো। সেই থেকে তাকাগির শো আমেরিকান ধাঁচের বিনোদন কুস্তির একটি ভাল সংস্করণ হিসাবে জাপানে বেশ স্থান অর্জন করেছে। তাকাগি অল জাপান প্রো রেসলিংয়েও উপস্থিত হয়েছেন, তবে নিজেই নিজের ম্যান এবং নিজের প্রমোটার হিসাবে থাকতে পছন্দ করেন।
৫ মে ২০১৫ তে, তাকাগি কে রেসল-২ এর নতুন প্রধান নির্বাহী কর্মকর্তা বা (সিইও) হিসাবে ঘোষণা করা হয়েছিল। তিনি রেসল-১ এর পরিচালনার সাথে জড়িত থাকাকালীন পাশাপাশি ডিডিটির সভাপতির দায়িত্বও অব্যাহত রেখেছিলেন। ১ এপ্রিল, ২০১৭ থেকে তাকাগি নতুন সভাপতি কাজ হায়াসির পরামর্শদাতার ভূমিকায় দায়িত্ব পালন শুরু করেন। মার্চ ২০১৭ তে রেসল-২ ব্যবস্থাপনায় পরিবর্তন আসে, যার ফলে তাকাগি একজন উপদেষ্টার নতুন ভূমিকা গ্রহণ করেন,। অবশ্য উপদেষ্টার পদ থেকে তিনি পরের সেপ্টেম্বরেই পদত্যাগ করেছিলেন।
১ সেপ্টেম্বর, ২০১৭ তে ডিডিটি সাইবার এজেন্ট কোম্পানির কাছে বিক্রি হয়ে যায়। তাকাগি তখনও কোম্পানির সভাপতির পদে বহাল ছিলেন।
১৫ জুলাই ২০১৯ তারিখটি "ডিডিটি রায়োগোকু পিটার প্যান ২০১৯" আরম্ভ হওয়ার দিন হিসেবে নির্ধারণ করা হয়েছিল। যার উদ্বোধনী কর্মসূচিটি কেও-ডি ও-৪০ শিরোনামে ঘোষণা করা হয়। তাকাগি সুপার সাসাদাডাঙ্গো মেশিনকে পরাস্ত করে ডিডিটির ইতিহাসে প্রথমবারের মতো কে-ডি ও-৪০ চ্যাম্পিয়নশিপ বিজয়ীতে পরিণত হন। "অ্যাট ডিডিটি হুজ গোন্বা টপ? ২০১৯" (আভিধানিক অর্থ: ডিডিটিতে কে শীর্ষে থাকবে?)-তে জর্জিয়া মাতসুনো প্লাস্টিক কেসে তাকাগিকে পরাজিত করে। এইভাবে মাতসুনো তাকাগিকে হতাশ করে দ্বিতীয় ও -৪০ চ্যাম্পিয়ন হয়েছিল।
২০ শে জানুয়ারী, ২০২০ সালে তাকাগি প্রো রেসলিং এনএওএইচ(NAOH)-এর নতুন প্রেসিডেন্ট হন। তখন তিনি মন্তব্য করেছিলেন যে মিসাওয়া একবার ডিডিটি রেসলিং-কে বাঁচিয়েছিলো যখন তিনি ডিডিটি কুস্তগিরদেরকে এনওএইচ-তে পারফর্ম করার সুযোগ দিয়েছিলেন এবং তিনি ডিডিটি ও এনএওএইচ উভয়টিকেই বিশ্বমানের কুস্তি প্রমোশন হিসাবে উঠাতে চেয়েছিলেন।
তাঁর স্ত্রী কায়াকো তাকাগি, যিনি ২০০৪ সালে ডিডিটি স্টোরিলাইনে ব্যাকস্টেজ এবং অন-স্ক্রিনে আসতে তাঁকে সহায়তা করেছিলেন।
টেড অ্যালেন

এডওয়ার্ড অ্যালেন (জন্ম ২০ মে, ১৯৬৫) একজন আমেরিকান লেখক এবং টেলিভিশন ব্যক্তিত্ব। তিনি ব্রাভো নেটওয়ার্কের টেলিভিশন প্রোগ্রাম "কুইয়ার আই-" তে খাদ্য এবং ওয়াইন সংযোগকারী ছিলেন এবং ২০০৯ সালে এটি চালু হওয়ার পর থেকে "কাপ করা" টিভি রান্না প্রতিযোগিতার সিরিজের হোস্ট ছিলেন, পাশাপাশি "কাটা জুনিয়র", যা ২০১৫ সালের মাঝামাঝি থেকে শুরু হয়েছিল। ১৩ এপ্রিল,২০১৪ এ, তিনি মূলত আমেরিকার সেরা কুক নামে পরিচিত আরেকটি ফুড নেটওয়ার্ক শোয়ের হোস্ট হন; এই শোটির একটি পুনরায় বিস্তৃত সংস্করণ, অল স্টার একাডেমি পুনর্বিবেচিত, যা ১ মার্চ ২০১৫ এ আত্মপ্রকাশ করেছিল। ২০১৫ সালের শুরুর দিকে, তিনি একটি চার-পর্ব বিশেষ ‘বেস্ট.ইভার উপস্থাপন করেছিলেন। যা আমেরিকাতে সেরা বার্গার, পিজ্জা, প্রাতঃরাশ এবং বারবিকিউর রান্নার অনুষ্ঠান হিসেবে খুব আলোচিত হয়েছিলো। এছাড়া তিনি এস্কায়ার ম্যাগাজিনের দু'টি কুকবুকের লেখক হিসেবে দীর্ঘদিনের অবদান রাখছেন এবং তিনি নিয়মিত ফুড নেটওয়ার্ক শো দ্য বেস্ট থিং আই এভারটি এবং অন্যান্য টেলিভিশন রান্নার অনুষ্ঠানগুলিতে নিয়মিত উপস্থাপক।  
অ্যালেন ১৯৮৩ সালে ইন্ডিয়ানার কার্মেলের কার্মেল হাই স্কুল থেকে স্নাতক ডিগ্রি অর্জন করেছিলেন এবং ২০১১ সালে তিনি স্কুলের অ্যালামনিয়াম হল অফ ফেমে ভর্তি হন। তিনি ১৯৮৭ সালে পারডিউ বিশ্ববিদ্যালয় থেকে মনোবিজ্ঞানে একটি ডিগ্রি অর্জন করেছিলেন। পরবর্তীকালে, তিনি পারডুয়ের ক্র্যানার্ট গ্র্যাজুয়েট স্কুল অফ ম্যানেজমেন্টে ভর্তি হন, তবে ইন্ডিয়ানা, "জার্নাল অ্যান্ড কুরিয়ারের" লাফায়েটে অনুলিপি সম্পাদক হিসাবে একটি চাকরি গ্রহণ করে পরবর্তীতে ছেড়ে দেন।  
পরে তিনি নিউইয়র্ক বিশ্ববিদ্যালয়ের বিজ্ঞান ও পরিবেশগত প্রতিবেদন প্রোগ্রাম থেকে সাংবাদিকতায় এমএ অর্জন করে স্নাতক স্কুলে ফিরে আসেন। তারপরে তিনি শিকাগোতে চলে আসেন, যেখানে তিনি সম্প্রদায় সাপ্তাহিক সংবাদপত্রের একটি চেইন লার্নার নিউজপেপারের রিপোর্টার হিসাবে কাজ করেছিলেন। তিনি সেখানে রেস্তোঁরা "দ্য ফ্যামিডেড ফোর" নামে একটি বাই-উইকলি-গ্রুপ পর্যালোচনা দলের এক চতুর্থাংশ হিসাবে, ব্যারি রাইসের সাথে সমালোচনার সূচনা করেছিলেন,। তখন রাইস চেইনের বিনোদন সম্পাদক (বর্তমানে অ্যালেনের স্ত্রী ), যিনি লার্নার ফুড সম্পাদক লেয়াহ এ. জেল্ডেসের সাথে ধারণাটি শুরু করেছিলেন। ।
এরপরে অ্যালেন "শিকাগো" ম্যাগাজিনের একজন ফ্রিল্যান্সার লেখক হয়েছিলেন এবং শেষ পর্যন্ত সিনিয়র সম্পাদক হিসাবে যুক্ত হন এবং প্রায়শই খাবার, মদ ও রন্ধনসম্পর্কিত বিশ্বের আলোকিতদের নিয়ে লেখেন। ১৯৯৭ সালে তিনি "এস্কায়ারকে" অবদানকারী সম্পাদক হিসাবে যোগ দিয়েছিলেন, যেখানে তিনি বৈশিষ্ট্য, খাবারের টুকরো এবং প্রোফাইল লিখেছিলেন এবং ম্যাগাজিনের জনপ্রিয় "থিংস অ্যান ম্যান নড নো" সিরিজটির সহ-রচনা করেছিলেন। তিনি "জিকিউ", "বন অ্যাপিটিট", "ফুড অ্যান্ড ওয়াইন" এবং "এপিকিউরিয়াসের" পক্ষেও লিখেছেন।
শান্ত কালাভিতিগোদা

ইন্ডিকা শান্ত কুমারা কালাভিতিগোদা (; জন্ম: ২৩ ডিসেম্বর, ১৯৭৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বাসনাহিরা নর্থ, ব্লুমফিল্ড ক্রিকেট ও অ্যাথলেটিক ক্লাব, কোল্টস ক্রিকেট ক্লাব, মুরস স্পোর্টস ক্লাব, নর্থ সেন্ট্রাল প্রভিন্স, সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন শান্ত কালাভিতিগোদা।
মালয়েশিয়ায় অনুষ্ঠিত ১৯৯৪ সালের বিশ্বকাপে শ্রীলঙ্কার অনূর্ধ্ব-১৭ দলের মাধ্যমে আন্তর্জাতিক ক্রিকেটের সাথে পরিচিত হন। বিদ্যালয়ে থাকাকালে নালন্দা কলেজের পক্ষে তিনি নিয়মিতভাবে রান সংগ্রহ করতেন। তার প্রথম ক্লাব দল এসএসসির সদস্যরূপে অনূর্ধ্ব-২৩ দলের খেলায় মাহেলা জয়াবর্ধনে’র সাথে ৩৮০ রান তুলেছিলেন।
১৯৯৭-৯৮ মৌসুম থেকে ২০১৪ সাল পর্যন্ত শান্ত কালাভিতিগোদা’র প্রথম-শ্রেণীর খেলোয়াড়ী জীবন চলমান ছিল। দুই মৌসুমে প্রথম-শ্রেণীর ক্রিকেটে ক্রমাগত রান সংগ্রহ করেছেন। আটটি শতরানের ইনিংস খেলেছিলেন তিনি। ২০০৩-০৪ মৌসুমের প্রিমিয়ার টুর্নামেন্টে সেরা ব্যাটসম্যানের মর্যাদা লাভ করেন তিনি।
২০০৪-০৫ মৌসুমে কলম্বো কোল্টস ও নর্থ ওয়েস্ট প্রভিন্সের সদস্যরূপে প্রায় আটশত রান তুলেন। এরফলে, মার্চ, ২০০৫ সালে ইংল্যান্ড এ দলের বিপক্ষে খেলার জন্যে এ দলের সদস্যরূপে অন্তর্ভুক্ত হন। এ সুযোগকে কাজে লাগিয়ে এনসিসিতে দ্বিতীয় টেস্টে ১৭৭ বল মোকাবেলান্তে লড়াকুচিত্তে ৮৩ রান তুলেন। এ ইনিংসের কল্যাণেই তাকে বড়দের দলে খেলার জন্যে মনোনীত করা
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শান্ত কালাভিতিগোদা। ১১ এপ্রিল, ২০০৫ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
২০০৪-০৫ মৌসুমে বিস্ময়করভাবে নিউজিল্যান্ড গমনার্থে তাকে শ্রীলঙ্কা দলে খেলার জন্যে আমন্ত্রণ জানানো হয়। ওয়েলিংটন টেস্টে সাত নম্বরের অস্বাচ্ছন্দ্যকর অবস্থানে তাকে খেলানো হয়। উভয় ইনিংসেই তিনি ব্যর্থতার পরিচয় দেন।
দ্বিতীয় বিগ্রহপাল

রাজা দ্বিতীয় বিগ্রহপাল (৯৬০–৯৮৮ খ্রিষ্টাব্দ) ছিলেন পাল রাজবংশের দশম রাজা। তিনি ছিলেন পাল রাজা দ্বিতীয় গোপালের পুত্র এবং পিতার মৃত্যুর পর তিনি পিতার স্থলাভিষিক্ত হন। তিনি মোট ২২ বছর রাজত্ব করেন। পাল রাজবংশের হারানো গৌরব ও প্রতিপত্তি পুনরুদ্ধারকারী খ্যাতিমান ১ম মহিপাল ছিলেন তার পুত্র এবং উত্তরসূরি।
তার রাজত্বকালে পাল সাম্রাজ্য গৌড়, রাঢ়, অঙ্গ ও বঙ্গ প্রভৃতি ছোটো ছোটো রাজ্যে বিভাজিত হয়ে যায়। ফলে তার রাজত্ব শুধু মগধ ও অঙ্গ তথা বর্তমান বিহার অঞ্চলে সীমাবদ্ধ হয়ে যায়। তার সিংহাসনে আরোহণের পূর্ব থেকেই পাল রাজ্যসীমার মধ্যে উত্তর-পশ্চিম বাংলায় প্রভাব বিস্তার করে স্বাধীন ভাবে রাজত্ব করতে থাকে। এই রাজবংশের শাসকেরা নামের শেষে ‘-পাল’ উপসর্গটি ব্যবহার করতেন (যেমন রাজ্যপাল, নারায়ণপাল ও নয়পাল)। এই রাজবংশের উৎস অজ্ঞাত। তবে এই ব্যাপারে সর্বাধিক যুক্তিগ্রাহ্য মতটি হল, কোনও এক পাল আধিকারিক রাজধানী সহ পাল সাম্রাজ্যের একটি বৃহৎ অংশের ক্ষমতা হস্তগত করে এই রাজবংশ প্রতিষ্ঠা করেছিলেন। রাজা দ্বিতীয় বিগ্রহপালকে চান্দেল ও কলচুরি আক্রমণও সহ্য করতে হয়। হরিকেলের (পূর্ব ও দক্ষিণ বাংলা) কান্তিদেব ‘মহারাধিরাজ’ উপাধি গ্রহণ করেন এবং একটি পৃথক রাজ্য স্থাপন করেন। পরবর্তীকালে চন্দ্র রাজবংশের কল্যাণচন্দ্র পাল রাজত্বের অনেকাংশ শাসন করে। তবে তার পুত্র ১ম মহীপালের আমলে পাল সাম্রাজ্য বেশিরভাগ হারানো অঞ্চল ফিরে পায়।
অ্যান্ড্রেয়া লিডস

অ্যান্ড্রেয়া লিডস (জন্ম আঁতোয়ানেত লিস, ১৮ আগস্ট ১৯১৪ - ২১ মে ১৯৮৪) ছিলেন একজন মার্কিন অভিনেত্রী। তিনি ১৯৩০-এর দশকের শেষভাগে পার্শ্ব চরিত্রে অভিনয় করে জনপ্রিয়তা অর্জন করেন। তিনি "স্টেজ ডোর" (১৯৩৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য চলচ্চিত্র হল "ইয়ুথ টেকস আ ফ্লিং" (১৯৩৮), "দে শ্যাল হ্যাভ মিউজিক" (১৯৩৯), "দ্য রিয়্যাল গ্লোরি", ও "সোয়ানি রিভার" (১৯৩৯)। তিনি প্রধান চরিত্রে কাজের দিকে নজর দিচ্ছিলেন, কিন্তু এই সময়ে ১৯৩৯ সালে বিয়ে করে অভিনয় থেকে অবসরে চলে যান।
লিডস ১৯১৪ সালের ১৮ আগস্ট মন্টানা অঙ্গরাজ্যের বাটে জন্মগ্রহণ করেন। তার পিতা চ্যাস (চার্লস) এবং মাতা লিনা লিস। তার পিতা ইংল্যান্ড থেকে অভিবাসিত একজন খনি প্রকৌশলী। লিডস তার কৈশোরের অধিকাংশ সময় মেক্সিকোতে কাটিয়েছেন, সেখানে তার পিতা খনিতে কাজ করতেন।
লেখিকা হওয়ার পরিকল্পনা নিয়ে লিডস লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে কলায় স্নাতক ডিগ্রি অর্জন করেন।
লিডস ১৯৩৩ সালে ছোট চরিত্রে অভিনয়ের মধ্য দিয়ে তার চলচ্চিত্র জীবন শুরু করেন। অ্যান্ড্রেয়া লিডস নাম গ্রহণ করার পর তার প্রথম গুরুত্বপূর্ণ চরিত্র ছিল "কাম অ্যান্ড গেট ইট" (১৯৩৬)। তিনি "ইট কুড হ্যাপেন টু ইউ!" (১৯৩৭) চলচ্চিত্রে অভিনয় করে সফলতা অর্জন করেন।
তিনি ক্যাথরিন হেপবার্ন, জিঞ্জার রজার্স ও লুসিল বলদের সাথে তারকাবহুল "স্টেজ ডোর" (১৯৩৭) চলচ্চিত্রে উচ্চাকাঙ্ক্ষী অভিনেত্রী চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি "গন উইথ দ্য উইন্ড" চলচ্চিত্রের মেলানি চরিত্রটি পড়েছিলেন, তবে চরিত্রে পরে অলিভিয়া ডা হ্যাভিলন্ডের কাছে চলে যায়।
এরপর তিনি জোয়েল ম্যাক্রিয়ার বিপরীতে দুটি চলচ্চিত্রে অভিনয় করেন, সেগুলো হল - "ইয়ুথ টেকস আ ফ্লিং" (১৯৩৮) ও "দে শ্যাল হ্যাভ মিউজিক" (১৯৩৯)। এই চলচ্চিত্রগুলোতে তিনি প্রথমবারের মত মুখ্য নারী চরিত্রে অভিনয় করেন। তিনি এরপর গ্যারি কুপার ও ডেভিড নিভনের সাথে প্রণয়ধর্মী "দ্য রিয়্যাল গ্লোরি" এবং ডন আমিচির বিপরীতে "সোয়ানি রিভার" (১৯৩৯)।
লিডসের অভিনীত সর্বশেষ চলচ্চিত্র ছিল কল্পনাধর্মী হত্যা রহস্য চলচ্চিত্র "আর্থবাউন্ড" (১৯৪০)। এই চলচ্চিত্রে লিডসের চরিত্রটি তার স্বামীর আত্মার সাহায্যে তার খুনের রহস্য উদ্ধার করে।
লিডস ১৯৩৯ সালের ২৫শে অক্টোবর রবার্ট স্টুয়ার্ট হাওয়ার্ডকে বিয়ে করেন। হাওয়ার্ড ক্যালিফোর্নিয়ার ব্যবসায়ী ও ঘোড়দৌড়ের ঘোড়ার মালিক চার্লস এস. হাওয়ার্ডের পুত্র। বিয়ের পর তিনি পরিবারকে সময় দিতে চলচ্চিত্র ত্যাগ করার সিদ্ধান্ত নেন। তার শ্বশুর সিবিস্কুটের মালিক ছিলেন এবং তিনি ও তার স্বামী সফল ঘোড়দৌড়ের ঘোড়ার মালিক ছিলেন।
১৯৬২ সালে তার স্বামীর মৃত্যুর পর তিনি স্বর্ণ ব্যবসা পরিচালনা করতেন। লিডস হাওয়ার্ড দম্পতির দুই সন্তান ছিল। তাদের পুত্র রবার্ট হাওয়ার্ড জুনিয়র। তাদের কন্যা লিঅ্যান ১৯৭১ সালে ক্যানসারে মৃত্যুবরণ করেন।
লিডস ক্যানসারে আক্রান্ত হয়ে ১৯৮৪ সালের ২১শে মে ৬৯ বছর বয়সে ক্যালিফোর্নিয়ার পাম স্প্রিংসে মৃত্যুবরণ করেন। তাকে ক্যালিফোর্নিয়ার ক্যাথিড্রাল সিটির ডেজার্ট মেমোরিয়াল পার্কে সমাহিত করা হয়।
১৯৯৪ সালে পাম স্প্রিংস ওয়াক অব স্টার্সে তার সম্মানার্থে একটি সোনালী পাম স্টার উৎসর্গ করা হয়।
ডাব্লিউসিডাব্লিউ ম্যাগাজিন

ডাব্লিউসিডাব্লিউ ম্যাগাজিন (বাংলাঃ ডাব্লিউসিডাব্লিউ সাময়িকী) ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ)-এর আনুষ্ঠানিক পেশাদারি কুস্তি সংক্রান্ত সাময়িক পত্র ছিল। ১৯৮৯ সালে হতে এই সাময়িকী প্রকাশ শুরু হয়। ১৯৮৯ হতে ২০০১ সাল পর্যন্ত সাময়িকীটি বেশ কয়েকজন সম্পাদকের নেতৃত্বে মোট ৭৩টি সংখ্যা প্রকাশিত হয়েছিল। এই সাময়িক পত্রে জীবন ধারা, একটি মাসিক পঞ্জিকা, বিনোদন, ব্যায়াম ও শরীর গঠনের বিভিন্ন দিক নির্দেশনামূলক তথ্য, পেশাদার কুস্তিগিরদের পোস্টার ও অন্যান্য পাতা থাকতো।
প্রাথমিকভাবে "এনডাব্লিউএ/ডাব্লিউসিডাব্লিউ রেসলিং র‍্যাপ-আপ" শিরোনামে এটি "লন্ডন পাব্লিশিং" হতে প্রকাশিত হতো। প্রকাশকালের শুরু ১৯৮৯ সাল হতে ১৯৯১ সাল পর্যন্ত ডেনিস ব্রেন্ট এই সাময়িকীর মুখ্য সম্পাদক ছিলেন। এসময় এতে জিম রস, পল হেইম্যান, জেস ভেনচুরা, টনি শিওভানি, ববি হিনান'দের মত পেশাদারি কুস্তি ব্যক্তিত্বদের কলাম ছাপা হতো। ১৯৯১ সালে সাময়িকীটির নাম পালটে "ডাব্লিউসিডাব্লিউ ম্যাগাজিন" রাখা হয়। এসময় সাময়িকীটি "কাপ্পা পাব্লিশিং" হতে মুদ্রিত ও প্রকাশিত হতো। ১৯৯৫-১৯৯৯ পর্যন্ত এটি কলিন বোম্যানের সম্পাদনায় প্রকাশ পেয়েছে। ১৯৯৯ হতে ২০০১ সাল পর্যন্ত সাময়িকীটি ঘরোয়াভাবে প্রকাশ করা হতো। ২০০১ সালে সাময়িকীটির মূল মালিক ডাব্লিউসিডাব্লিউ'র সকল সম্পদ ডাব্লিউডাব্লিউই কিনে নিলে সামায়িকীটির প্রকাশনা বন্ধ হয়।
"ডাব্লিউসিডাব্লিউ ম্যাগাজিনের" ১৯৯১ সালের আগস্ট মাসের সংস্করণটি যুক্তরাজ্যে ৮০,০০০ কপি বিক্রি হয়েছিল, যা সেসময় সবচেয়ে বেশি বিক্রিত আমাদানী করা সাময়ীকি হিসেবে রেকর্ড করেছিল।
গোকাডা

গোকাডা লাগোসকেন্দ্রিক রাইডশেয়ারিং ও নাইজেরিয়ার প্রথম মোটরবাইক ভাড়াপ্রদানকারী প্রতিষ্ঠান। সেবা গ্রহণকারীরা প্রতিষ্ঠানের ওয়েবসাইট বা ভূ-অবস্থানভিত্তিক মোবাইল অ্যাপ ব্যবহার করে মোটরবাইক ভাড়া করতে পারে।
২০১৭ সালে নাইজেরীয় উদ্যোক্তা দেজি ওদুনটান ও বাংলাদেশি-মার্কিন উদ্যোক্তা ফাহিম সালেহ গোকাডা প্রতিষ্ঠা করেন। মূলত লাগোস রাজ্যের ইয়াবা অ্যাক্সিসে গোকাডার কার্যক্রম শুরু হলেও ক্রমে ভিক্টোরিয়া দ্বীপ থেকে লাগোসের লেক্কি অ্যাক্সিস পর্যন্ত কার্যক্রম প্রসারিত করে।
প্রতিষ্ঠানটি লাগোসের রাস্তায় চলাচলের জন্য নাইজেরিয়া সরকারের আইনানুসারে ২০০ সিসি বা এর বেশি ক্ষমতা সম্পন্ন মোটর সাইকেল ব্যবহার করে।
২০১৯ সালের ফেব্রুয়ারি মাসে প্রতিষ্ঠানটির নতুন সদর দপ্তর প্রতিষ্ঠা করে।
২০১৯ সালের মে মাসে গোকাডার রাইডশেয়ার ব্যবসা ৫.৪ মিলিয়ন মার্কিন ডলারে দাঁড়ায়। ২০১৯ সালের জুনে গোকাডা বিলাসবহুল ইয়ট সেবা চালু করে।
ব্যবহারকারীদের গোকাডার সেবা গ্রহণ করার জন্য আইওএস বা অ্যান্ড্রয়েড অপারেটিং সিস্টেমভিত্তিক মোবাইল অ্যাপে বৈধ মোবাইল নম্বর দিয়ে নিবন্ধন করতে হয় এবং অবস্থান জানিয়ে নিকটবর্তী মোটর বাইক চালকের কাছে ভাড়ার অনুরোধ করতে হয়। অনুরোধ নিশ্চিত করার পর প্রতিষ্ঠানের যাচাইকৃত চালকের নাম, ছবি ও গাড়ির বিস্তারিত বিবরণ প্রদর্শিত হবে। রাইডশেয়ার অনুরোধের পর চালক ফোন করে গন্তব্য নিশ্চিত করেন। গোকাডার প্রত্যেক চালকই লাইসেন্সকৃত। শুধুমাত্র কাগুজে মুদ্রার মাধ্যমে গোকাডার ভাড়া পরিশোধ করতে হয়।
২০২০ সালের ১৫ জুলাই গোকাডার প্রতিষ্ঠাতা ও সিইও ফাহিম সালেহের মরদেহ নিউ ইয়র্কে তার বাড়ির কামরা থেকে উদ্ধার করা হয়।
শাহ নেওয়াজ

শাহ নেওয়াজ বাংলাদেশের জামালপুর জেলার রাজনীতিবিদ ও জামালপুর-৪ আসনের সাবেক সংসদ সদস্য।
শাহ নেওয়াজ জামালপুর জেলায় জন্মগ্রহণ করেন।
শাহ নেওয়াজ ১৯৮৬ সালের তৃতীয় জাতীয় সংসদ নির্বাচনে বাংলাদেশের কমিউনিস্ট পার্টির প্রার্থী হিসেবে জামালপুর-৪ আসন থেকে সংসদ সদস্য নির্বাচিত হন।
সামছুল ইসলাম (জামালপুরের রাজনীতিবিদ)

সামছুল ইসলাম বাংলাদেশের জামালপুর জেলার রাজনীতিবিদ ও জামালপুর-৪ আসনের সাবেক সংসদ সদস্য।
সামছুল ইসলাম জামালপুর জেলায় জন্মগ্রহণ করেন।
সামছুল ইসলাম ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে জামালপুর-৪ আসন থেকে সংসদ সদস্য নির্বাচিত হন।
মোহাম্মদ রেজা খান

মোহাম্মদ রেজা খান বাংলাদেশের জামালপুর জেলার রাজনীতিবিদ ও জামালপুর-৫ আসনের সাবেক সংসদ সদস্য।
মোহাম্মদ রেজা খান জামালপুর জেলায় জন্মগ্রহণ করেন।
মোহাম্মদ রেজা খান ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে জামালপুর-৫ আসন থেকে সংসদ সদস্য নির্বাচিত হন। এর পর জাতীয় পার্টিতে যোগ দেন।
প্রিয়াঙ্কা জাওয়ালকর

প্রিয়াঙ্কা জাওয়ালকার একজন ভারতীয় অভিনেত্রী এবং মডেল, যিনি মূলত তেলুগু চলচ্চিত্রে অভিনয় করে থাকেন। তিনি ২০১৭ সালে "কালা ওয়ারাম আয়ে" চলচ্চিত্র দিয়ে তিনি অভিনয়ে আত্মপ্রকাশ করেছিলেন।
প্রিয়াঙ্কা জাওয়ালকর ভারতের অন্ধ্রপ্রদেশের অনন্তপুরে একটি মারাঠিভাষী পরিবারে জন্মগ্রহণ করেছিলেন। অন্ধ্রপ্রদেশের অনন্তপুরের এলআরজি হাই স্কুল থেকে তিনি বিদ্যালয়-পাঠ সম্পন্ন করেছিলেন। কম্পিউটার বিজ্ঞানে স্নাতক জাওয়ালকর হায়দ্রাবাদের ন্যাশানাল ইনস্টিটিউট অব ফ্যাশন টেকনোলজি থেকে ফ্যাশন ডিজাইনিংয়ে ডিপ্লোমা অর্জন করেছিলেন। সামাজিক যোগাযোগ মাধ্যমে নিজের কয়েকটি ছবি আপলোড করার পরে জাওয়ালকরকে চলচ্চিত্রে অভিনয়ের জন্য প্রস্তাব দেওয়া হয়েছিল, ফলস্বরূপ সম্পদ ভি. কুমার পরিচালিত ২০১৩ সালের তেলুগু ভাষার চলচ্চিত্র "কালা ওয়ারাম আয়ে" দিয়ে তিনি অভিনয়ে আত্মপ্রকাশের করেছিলেন। ২০১৮ সালের নভেম্বরে তার দ্বিতীয় চলচ্চিত্র "ট্যাক্সিওয়ালা" মুক্তি পেয়েছিল, এটি পরিচালনা করেছিলেন রাহুল সঙ্কৃতায়ন।
মানসী (কাব্যগ্রন্থ)

মানসী হল রবীন্দ্রনাথ ঠাকুর কর্তৃক রচিত একটি বাংলা কাব্যগ্রন্থ। এটি ১৮৯০ সালে প্রকাশিত হয়। এটি রবীন্দ্রনাথের কাব্য রচনার "মানসী-সোনার তরী পর্ব"-এর অন্তর্গত একটি উল্লেখযোগ্য সৃষ্টি।
রবীন্দ্রনাথ একজন ভ্রমণকারীও ছিলেন। গাজীপুরে থাকাকালীন সময়ে তিনি "মানসী"-এর বেশিরভাগ কবিতা লেখেন। সেখানকার অনুপম প্রাকৃতিক পরিবেশ কবিকে ছন্দোবদ্ধ কবিতাগুলি লেখতে সহায়তা করে। এটি ছিল তাঁর প্রথম পরিপক্ব গ্রন্থ যেখানে রবীন্দ্রনাথ বিভিন্ন প্রকার ছন্দ নিয়ে গবেষণা করেন।
"মানসী" কাব্যগ্রন্থের অন্তর্গত কবিতাগুলি হল–
১.উপহার
২. ভুলে
৩. ভুল-ভাঙা
৪. বিরহানন্দ
৫. ক্ষণিক মিলন
৬. শূন্য হৃদয়ের আকাঙ্ক্ষা
৭. আত্মসমর্পণ
৮. নিষ্ফল কামনা
৯. সংশয়ের আবেগ
১০. বিচ্ছেদের শান্তি
১১. তবু
১২. একাল ও সেকাল
১৩. আকাঙ্ক্ষা
১৪. নিষ্ঠুর সৃষ্টি
১৫. প্রকৃতির প্রতি
১৬. মরণস্বপ্ন
১৭. কুহুধ্বনি
১৮. পত্র
১৯. সিন্ধুতরঙ্গ
২০. শ্রাবণের পত্র
২১. নিষ্ফল প্রয়াস
২২. হৃদয়ের ধন
২৩. নিভৃত আশ্রম
২৪. নারীর উক্তি
২৫. পুরুষের উক্তি
২৬. শূন্য গৃহে
২৭. জীবনমধ্যাহ্ন
২৮. শ্রান্তি
২৯. বিচ্ছেদ
৩০. মানসিক অভিসার
৩১. পত্রের প্রত্যাশা
৩২. বধূ
৩৩. ব্যক্ত প্রেম
৩৪. গুপ্ত প্রেম
৩৫. অপেক্ষা
৩৬. দুরন্ত আশা
৩৭. দেশের উন্নতি
৩৮. বঙ্গবীর
৩৯. সুরদাসের প্রার্থনা
৪০. নিন্দুকের প্রতি নিবেদন
৪১. কবির প্রতি নিবেদন
৪২. গুরু গোবিন্দ
৪৩. নিষ্ফল উপহার
৪৪. পরিত্যক্ত
৪৫. ভৈরবী গান
৪৬. ধর্মপ্রচার
৪৭. নববঙ্গদম্পতির প্রেমালাপ
৪৮. প্রকাশবেদনা
৪৯. মায়া
৫০. বর্ষার দিনে
৫১. মেঘের খেলা
৫২. ধ্যান
৫৩. পূর্বকালে
৫৪. অনন্ত প্রেম
৫৫. আশঙ্কা
৫৬. ভালো করে বলে যাও
৫৭. মেঘদূত
৫৮. অহল্যার প্রতি
৫৯. গোধূলি
৬০. উচ্ছৃঙ্খল
৬১. আগন্তুক
৬২. বিদায়
৬৩. সন্ধ্যায়
৬৪. শেষ উপহার
৬৫. মৌন ভাষা
৬৬. আমার সুখ
আয়িরাম রুবাই

আয়িরাম রুবাই হচ্ছে ১৯৬৪ সালের একটি তামিল চলচ্চিত্র যেটার রচনা ও পরিচালনা করেছিলেন কে এস গোপালকৃষ্ণ। চিন্না আন্নামালাই ছিলেন চলচ্চিত্রটির প্রযোজক আর জেমিনি গণেশন এবং সাবিত্রী ছিলেন চলচ্চিত্রটির নায়ক নায়িকা, এছাড়াও চলচ্চিত্রটিতে নাগেশ ছিলেন।
চলচ্চিত্রটি মুক্তি পায় ১৯৬৪ সালের ৩ ডিসেম্বর। চলচ্চিত্রটি দর্শকরা অতটা পছন্দ করেনি।
জার্সবার্গ সুড়ঙ্গ

জার্সবার্গ সুড়ঙ্গ () ১,৭৫০-মিটার (৫,৭৪০ ফুট) দীর্ঘ একটি দ্বি-ট্র্যাক বিশিষ্ট রেল সুড়ঙ্গ, যা নরওয়ের টনসবার্গে ফ্রেডেসেনের মধ্য দিয়ে গিয়েছে। ভেস্টফোল্ড রেলপথে অবস্থিত, সুড়ঙ্গটি বার্কেকার থেকে টেনসবার্গ পর্যন্ত ৭.৮ কিলোমিটার (৪.৮ মাইল) দ্বি- ট্র্যাক বিশিষ্ট উচ্চ-গতির বিভাগের অংশ হিসাবে নির্মিত হয়। এটি টনসবার্গ স্টেশনের ঠিক উত্তরে অবস্থিত এবং ফ্রেডেগাটা এবং টমসবাকেনের মধ্যে দিয়ে চলে গিয়েছে। ২২৩ মিটার (৭৩২ ফুট) দীর্ঘ একটি কংক্রিটের কালভার্ট থাকা সত্ত্বেও বেশিরভাগ সুড়ঙ্গটি বিস্ফোরিত হয়। ১৯৯০-এর দশকের শেষদিকে সুড়ঙ্গের পরিকল্পনা শুরু হয়। বেশ কয়েকটি রেলওয়ে আগ্রহী গোষ্ঠী সম্পূর্ণ রেলপথের আধুনিকীকরণ করার সম্পূর্ণ পরিকল্পনা ছাড়াই উন্নত ট্র্যাকের বিচ্ছিন্ন অংশটি তৈরির বিরুদ্ধে পরামর্শ প্রদান করে। ২০০৯ সালের এপ্রিল মাসে নির্মাণকাজ শুরু হয় এবং নতুন বিভাগ ও সুড়ঙ্গটি নভেম্বর ২০১১ সালে খোলা হয়। এটি আধুনিকীকরণ করা ভেস্টফোল্ড রেলপথের চতুর্থ বিভাগ।
জার্সবার্গ সুড়ঙ্গ টনসবার্গের শহরের কেন্দ্রের ঠিক উত্তরে ফ্রেডেসেন হয়ে একটি পাহাড়ের মধ্যদিয়ে প্রায় উত্তর-দক্ষিণে অগ্রসর হয়। উত্তরের প্রবেশদ্বারটি টমসবাকেনে কাউন্টি রোড ৩৫ এর পাশেই অবস্থিত এবং দক্ষিণ প্রবেশদ্বারটি শহরের কেন্দ্রস্থলের ফ্রেডেগাটাতে অবস্থিত। সুড়ঙ্গটির ঠিক দক্ষিণে টনসবার্গ স্টেশন অবস্থিত। সুড়ঙ্গটি ১,৭৫০ মিটার (৫,৭৪০ ফুট) দীর্ঘ, যার মধ্যে ১,৫৬০ মিটার (৫,১২০ ফুট) বেডরকের মাধ্যমে বিস্ফোরণের দ্বারা নির্মাণ করা হয় এবং ২২৩ মিটার (৭৩২ ফুট) অংশ কংক্রিটের কালভার্ট। টানসবার্গের প্রবেশপথটি ৭৩ মিটার (২৪০ ফুট) দীর্ঘ।
জার্সবার্গ সুড়ঙ্গ বার্কেকার এবং টনসবার্গের মধ্যে ভেস্টফোল্ড লাইনের ৭.৮ কিলোমিটার দীর্ঘ (৪.৮ মাইল) দ্বি-ট্র্যাক অংশের দক্ষিণতম অংশ গঠন করে। এটি ১৫ কেভি ১৬.৭ হার্জ এসি দ্বারা বিদ্যুতায়িত একটি এনএসআই-৬৩ সংকেত ব্যবস্থা যুক্ত এবং এটি প্রতি ঘণ্টা ২০০ কিলোমিটার (১২০ মাইল) গতির রেলের জন্য নির্মিত। ক্রসকাটটি জরুরি অবস্থার প্রস্থান হিসাবে কাজ করে। নরওয়েজীয় কাউন্টি রোড ৩০০-এর একটি জোড়া-টিউব সুড়ঙ্গ ফ্রেডেসেন সুড়ঙ্গের ২.৫ থেকে ৩.৫ মিটার (৮ ফুট ২ থেকে ৯ ফুট ১০ ইঞ্চি) উপরে দিয়ে রেলওয়ের সুড়ঙ্গটি অতিক্রম করে। সুড়ঙ্গের একক ক্রসকাট জরুরি অবস্থার প্রস্থান হিসাবে কাজ করে। রেলপথটি নরওয়েজীয় জাতীয় রেল প্রশাসনের মালিকানাধীন এবং রক্ষণাবেক্ষণের অধীন।
১৮৮১ সালে একটি ন্যারো-গেজ রেলপথ হিসাবে ভেস্টফোল্ড রেলপথটি চালু হয়। যদিও পরে স্ট্যান্ডার্ড গেজে রূপান্তরিত হয় এবং বিদ্যুতায়িত হয়, তবে লাইনটি দুর্বল ধারণক্ষমতা ও অনেকগুলি বক্ররেখা ধরে রাখে।